Bi Laktoseintoleranz oder Milchzuckerumverdräägligkäit (medizinisch Laktosemalabsorption) wird dr Milchzucker, wo mit dr Naarig ufgno wird, nit verdaut. Das bassiert, wil dr Körper z weenig oder gar nüt vom Verdaujigsenzüm Laktase broduziert. Wenn käni Sümptom ufdräte reedet mä von ere Laktosemalabsorpzion. Öbbe 75 % vo dr erwaggsene Wältbevölkerig isch laktoseintolerant, nume bin e baar Populazione git s e Persistänz vo dr Laktaseaktiwidäät im Erwaggsenealter.